Şaristanê Helsinki yê Fînlandîya de û şaristanê Torontoyî yê Kanada de çarçewa kampanyaya 'Ma do pîya faşîzm bin bifînê' ya ADGByî de çalakîyî ameyî kerdene. Çalakîyan de wedaritişê Peymana Îstanbulî, dewaya qefilnayîşê HDPyî ameyî protestokerdene.
Helsinki
Xeylêk kurdîstanijî û dostê înan tewrê çalakîya Helsinki bîyî.  Çalakîye de Erdogan pê sloganan ame şermezarkerdene û paştî dîyaye HDPyî.
Toronto
Toronto de zî faşîzm pê çalakîyêka rayraşîyayîşî ame şermezarkerdene. Çalakîye de pankarta bi nuşteyê 'HDP têna nîyo' ameye akerdene û vilawekî ameyî vilakerdene. Çalakîye pê govendan qedîyaye.
